
ПРОТОКОЛ


№ 11
Днес, 11.09.2026 г. в Залата на Общински съвет в сградата на общинска администрация, Общински съвет – Сандански проведе извънредно заседание
Заседанието бе открито в 09:00 ч. от Ивелин Терзийски – председател на Общински съвет – Сандански при следния
ДНЕВЕН РЕД :
1. Изх.№ 791/08.09.2026 г. – Предложение от Ивелин Терзийски – Председател на Общински съвет-Сандански, относно попълване състава на постоянните комисии по Образование, наука, култура и вероизповедание, Бюджет и финанси, Децата, младежта и спорта и Общинска собственост към Общински съвет – Сандански.

ПО Т.1 ОТНОШЕНИЕ ВЗЕХА:
Ивелин Емилов Терзийски- Председател на  Общински съвет – Уважаеми г-н Кмете, уважаеми дами и господа общински съветници, уважаеми гости, откривам извънредното заседание на Общински съвет- Сандански днес на 11.09.2026 г. Дневния ред на днешното заседание е с една единствена точка, а именно: Изх.№ 791/08.09.2026 г. – Предложение от Ивелин Терзийски – Председател на Общински съвет-Сандански, относно попълване състава на постоянните комисии по Образование, наука, култура и вероизповедание, Бюджет и финанси, Децата, младежта и спорта и Общинска собственост към Общински съвет – Сандански.
В деловодството на ОбС-Сандански постъпи заявление на 08.09.2026 г. от Тодор Кирилов Чачев, общински съветник към Общински съвет- Сандански, който заявява „Уважаеми господин Председател,с настоящото заявявам желанието си да бъда освободен като член на Постоянната комисия по Общинска собственост към Общински съвет – Сандански. Благодаря за разбирането“.

Уважаеми колеги, във връзка с проведения избор на 03.09.2026 г. за Председател на Общински съвет и подадената преди това оставка на Георги Батев, като Председател на  общински съвет, и също така във връзка със заявлението, което прочетох преди малко от Тодор Чачев,  се налага за попълним състава на част от постоянните комисии към ОбС-Сандански с цел тяхната нормална работа. 
Днешното заседание е извънредно, дневния ред не се гласува и пристъпваме директно към точката. 
Заповядайте за заявки за изказване?

Г-н Аргиров, заповядайте!

Явор Иванов Аргиров - общински съветник – Благодаря, г-н Председател! Имам три въпроса към Вас, свързани с дневния ред. Предпочитам да ги задавам един по един и след всеки един въпрос да изчакам Вашия отговор, като обещавам, че ще се сместя в 5 минути.   Първият ми въпрос е, г-н Терзийски, на какво основание Вие днес свиквате заседание? На какво основание с момента водите заседание на ОбС? Има ли решение за избор на лицето Ивелин Терзийски за избран Председател и това решение влязло ли е в сила? Това  е първото ми питане и след това ще си задам другите въпроси?

Ивелин Емилов Терзийски- Председател на  Общински съвет – Благодаря, г-н Аргиров! На основание Изборът на Общински съвет, който бе направен на 03 септември с който бях избран за Председател! Волята на ОбС е била така, направили сме достатъчно консултации с юристи, с институциите, дори с Областна управа. След като този вътрешноорганизационен акт е проведен по целесъобразност има избран Председател. Ако ми кажете в кой нормативен акт се посочва, че трябва да се изчака 14-дневен срок или друг период за влизане в сила решение Председател?
Явор Иванов Аргиров - общински съветник – Благодаря, г-н Терзийски! Разбрах, че се осланяте на фразата, която върви в последните седмица „вътрешноорганизационен акт  на ОбС“, който не трябва да се чака решението да влезне в сила, с което обаче аз не съм съгласен. И Вие не сте съгласен и ще Ви го докажа. Точката, в която Вие сте внесъл днес за разглеждане, също е вътрешноорганизационен акт- попълване състава на Постоянните комисии, и Вие сам сте предложил в проекта за решение да съдържа чл.60, ал. 1 от АПК т.е. предварително изпълнение на решението. А решението, което взе Общинският съвет, което все още не е факт и не е подписано няма чл. 60 от АПК. Вие сам си противоречите. Съгласно АПК, всички решение на ОбС подлежат на контрол от Областния управител. До колкото имам информация в Областна администрация е постъпило искане за отмяна на решението от двама общински съветници, поне така пишат медиите. Свързах се по телефона с тези двама съветници и те потвърдиха. Най- фрапиращото нещо, г-н Терзийски е, че ние нямаме решение, подписано, с което Вие сте избран на Председател на ОбС. В протокола, който визирахте от предходното заседание има две решения: Едното е: Не избира Ивелин Терзийски за Председател, а другото е Избира Ивелин Терзийски за Председател. Кой Ви насочи, че трябва да се осланяте на второто решение? Може да трябва да се осланяте на първото. Второто решение, би трябвало, с него да се отмени първото и да се вземе второто. Няма как в един и същи протокол на едно и също заседание да има две противоположни решения, защото Правилника ни е нарушен. Кое от двете ще изпълним: това, че сте избран или това, че не сте избран за Председател? Най- фрапиращото: ние не знаем зам. председателя, който води предното заседание кое от двете решения ще подпише. Може да подпише „Не избира Ивелин Терзийски“ и после да не разпише. С това решение- първото  „ Не избира Ивелин Терзийски“, дневния ред трябва да бъде изчерпан и заседание до приключи. До колкото имам информация, чух се и с него, след това заседание ще се качи горе да слуша протокола, ние не знаем какво ще разпише. 
Ивелин Емилов  Терзийски- Председател на  Общински съвет – Член 24 от ЗМСМА урежда избора на Председател, но никъде не предвижда 14-дневен срок за встъпване, нали така?
Относно комисиите: да, направили сме го така, за да може да върви работата на ОбС. В крайна сметка за това сме избрани. Относно това, дали зам. председателя е подписал: аз няма как да го договарям това нещо и дали ще подпише.
Явор Иванов Аргиров - общински съветник –Няма решение, г-н Терзийски! Аз ще търся 10 минутна почивка, пред медиите да извадите Вие решение  в което Вие сте избран за Председател на ОбС. Моля да свалите решение с което Вие сте избран, пред медиите да го покажете. 
Ивелин Емилов Терзийски- Председател на  Общински съвет – Как след като колегите общински съветници все още не са запознати няма да го предоставим на медиите. Аз не се страхувам то това, не вменявайте…
Явор Иванов Аргиров - общински съветник – Дайте да видим решение с което сте избран! Има ли такова решение?

Ивелин Емилов  Терзийски- Председател на  Общински съвет –Вие до колкото знам бяхте пуснали искане в деловодството на ОбС за да получите протоколите от двете комисии. Вие сте ги поискал по надлежния ред, всеки общински съветник може да ги изиска по надлежния ред.
Явор Иванов Аргиров - общински съветник – Аз искам пред медиите да предоставите решение с което сте избран!
Ивелин Терзийски- Председател на  Общински съвет – Пуснете официално искане и ще Ви го предоставя, а Вие го покажете на медиите. Вие много добре знаете реда, бил сте и Председател!
Явор Иванов Аргиров - общински съветник – Г-н Терзийски, прочетете административните закони, исканията могат да се предоставят и устно вече. Дори гражданите могат да отидат при Кмета или Главния архитект или който и да е било държавен или общински административен орган и да иска устно. 
 Има ли решение за избор за Вас като Председател?

Ивелин Емилов Терзийски- Председател на  Общински съвет – Добре, г-н Аргиров! Да, има и могат да го потвърдят колегите.
Явор Иванов Аргиров - общински съветник – Не, г-н Терзийски, аз не искам колегите да ми потвърждават. Дайте да го видим това решение. Превишавате си правата в момента, че седите на този стол. Свиквате заседания, държите се председателски, най-вероятно и заплата получавате като Председател. Това са превишаване на правомощията. Аз още на сесията Ви казах: Да, Вие ще сте следващия председател, но изчакайте, не бързайте, изчакайте да влезе в сила решението. 

Последен трети въпрос: Какво налага попълването на постоянните комисии по- Образование, наука, култура и вероизповедание; Бюджет и финанси и Децата, младежта и спорта?

Ивелин Емилов Терзийски- Председател на  Общински съвет – След като аз съм избран и след като се е овакантило мястото, това е практика, която винаги е осъществявана по този начин.
 Искам да добавя нещо, което не ми дадохте възможност: Аз съм ок, ако Областния управител упражни своето право и постъпи акт, ние ще се съобразим с него. 
Явор Иванов Аргиров - общински съветник – Г-н Терзийски, няма как Областния управител да упражни контрол без да му е изпрател протокол на ОбС, а такъв не му  изпратен и не е подписан. Говорих с Антон Цанев и знам, че протоколът не е разписан.

 Ивелин Емилов Терзийски- Председател на  Общински съвет – Аз няма как да разпиша протокола. В установения срок ……..
Явор Иванов Аргиров - общински съветник – Г-н Терзийски, във връзка с комисиите Вие казахте, че мястото е овакантено. Това не е така. Вие все още сте член на тези комисии. Никъде не е записано, че с избора на Председател, даден член на комисия напуска комисията. В ЗМСМА е записано: „Председателя може да не участва в състава на комисиите“. В нашия Правилник е уреден също въпросът и е записано: „Председателя няма право да участва в комисии“,  но това не означава, че Вие не трябва да подадете оставка като член на тези комисии. В тези връзка ще Ви дам два примера за лицето което седи до Вас- г-н Атанас Стоянов. 2014 г. като беше избран за Народен представител, закона казва, че Народния представител няма право да бъде общински съветник и в тази връзка той подаде оставка като общински съветник. 2019 година, същото лице в качеството му на Народен представител беше избран за Кмет на общината и закона казва, е Кмета не може да бъде Народен представител, но това не означава, че му се прекратяват правомощията. Кметът подаде оставка на Народен представител. Вие, г-н Терзийски, четейки правилника, чл. 43, ал. 1 е описано по какъв начин се напуска съставът на постоянните комисии. Член 43, ал. 1,  т.1   Вие би трябвало да подадете оставка, като член на тези комисии, а не да свиквате заседание за попълването им. Вие до ден днешен сте член на тези комисии. И друго нещо, което искам да Ви кажа: Във Вашето предложение, мотивацията Ви за попълване на постоянни комисии сте описал  чл.40. ал. 1 от нашия Правилник. Това е законовото основание с което сте свикал заседание за попълване състава. В чл.40, ал.1 от Нашия правилник пише: Вие в качеството Ви на Председател би трябвало да направите консултации с политическите групи, в случая няма пълно попълване на състава, но най-малко трябваше да направите консултации с хората, които не членуват в комисии. Г-н Чачев, които си е подал оставка от едната комисия и Георги Батев, който не е член на нито една комисия. Вие направихте ли такива консултации? Благодаря!

Ивелин Емилов  Терзийски- Председател на  Общински съвет – Да, направил съм с част от лицата. До днес не съм получил уведомление, че някой ще отсъства от заседание и аз няма как да знам кой ще присъства на заседание и кой не. Не съм съгласен с воденето на този диалог, нарушаваме всички правила, не съм съгласен с начина по който се провежда заседание към момента. Вие направихте изказване, направихте реплика и продължавате да взимате думата и да ми задавате въпроси.
Явор Иванов Аргиров - общински съветник – В началото Ви предупредих, че ще задам три въпроса и ще чакам отговор един по един. Имам общо 7 минути да говоря: 5 за задаване на въпрос и 2 за реплики. Вие най-много апелирахте да не се нарушава Правилника, а Вие с първите си актове, като Председател, който в същото време не сте избран, започвате да нарушавате Правилника. Това ще го коментирам и на следващо заседание, където свикахте комисии в 6 дневен срок, а не в 7 дневен. Защо  сесията е днес, а не беше вчера? 
Ивелин Емилов  Терзийски- Председател на  Общински съвет – Г-н Аргиров, мисля, че сесията е свикана по надлежния ред. Изпратил съм всички писма и уведомления. 

Явор Иванов Аргиров - общински съветник –Аз предлагам 10 минути почивка, в която да се случат две неща. Първо да си подадете оставката като член на тези комисии и второ: да свалите решението с което сте избран като Председател на ОбС. Благодаря!

Ивелин Емилов Терзийски- Председател на  Общински съвет – 10 минути почивка!

СЛЕД 10 МИНУТИ ПОЧИВКА

Ивелин Емилов  Терзийски- Председател на  Общински съвет- Колеги, продължаваме. Само искам да кажа  за ситуацията, в която протоколът не е изпратен в установения 7-дневен срок. Ние вчера, в края на работния ден сме уведомили Областна администрация. От там нататък те ще преценят какво ще се случи. След проведени консултации аз няма как да подпиша протокол на заседание, което не съм водил и няма как да принудя когото и да е било да подпише. Това е волята на зам. председателя! 
Явор Иванов Аргиров - общински съветник – Г-н Терзийски, предложих 10 минути почивка с цел: да покажете решението с което сте избран за Председател. Кажете ясно: има ли решение в деловодството на ОбС, с което сте избран за Председател на ОбС-Сандански? В правилникът е записано, че решенията се пращат по електронната поща на всички съветници. Вие не сте и изпратил решенията на ОбС и за това искам да го видя. 
Ивелин Емилов Терзийски- Председател на  Общински съвет- Има такова решението. Аз няма да го  предоставя на медиите, ще го предоставя на Вас.  След като протоколът от заседанието не е разписано, няма как да Ви го изпратя. Казах, че протоколът не е разписан. В протокола има решения. Ние сме уведомили в установили срок Областна управа за ситуацията. Такава практика няма никъде. ОбС- Сандански е прецедент в цялата област. 
Явор Иванов Аргиров - общински съветник –Пак казвам: има ли решение с което Вие сте избран за Председател?

Ивелин Емилов  Терзийски- Председател на  Общински съвет- Мисля, че вече отговорих. Давам думата на г-н Иванов!

Живко Кирилов Иванов – общински съветник – Уважаеми колеги, седя и се чудя. Миналия път казах, че институционално ОбС, в наше лице деградира. Днес слушам въпроси и отговори, които меко казано ме учудват. Това което се казва, но не се доизказва и искам да чуя: има ли подписан протокол от миналата сесия от представляващия в лицето на г-н Цанев, с което да е финализирана сесията? Има или не? Питам, защото ние сме тук хора, които би трябвало да сме  отговорни. От тази гледна точка, всяко едно наше действие трябва да бъде правно обосновано. Правнообосноваността на днешното заседание и на това, което ще произтече от днешното заседание зависи от това, дали то е редно и е свикано след като е приключила предходната процедура в която е избран или не е избран г-н Терзийски за Председател, защото той е този, който свиква днешното заседание и го води. Ако няма подписан протокол от миналата сесия, де факто тя е неприключена чисто правно. Защо не ме слушате какво говоря? Преди 20 дни ви обясних някои неща и ви казах, че ще направим така, че 3 месеца тук няма да има нормална работа и вие пак я карате  урбулешката. Хора, стъпвайте на законови разпоредби! Не създавайте предпоставки за жалби, разправии и прочее. Два месеца не вървим и още по-зле ще стане. Ако действително не е разписан протокола ние какво правим днес тук?

Ивелин Емилов Терзийски- Председател на  Общински съвет- Благодаря, г-н Иванов! Давам думата на г-н Цанев!

Антон Бориславов Цанев – общински съветник –  Как да подпишеш нещо, което не е гласувано? Когато ОбС гласува избирането на Ивелин Терзийски за председател на ОбС, тогава ще подпиша протокола. Аз съм дал искане в деловодството на ОбС да се направи аудио файл, които съветници решат да отидем и да чуем какво се е случило на сесията на ОбС. Как да си сложа подписа? Аз утре трябва да отговарям за това.
Ивелин Емилов Терзийски- Председател на  Общински съвет- Благодаря, г-н Цанев! Относно това, което каза г-н Цанев, че няма как да подпише нещо с което не се е запознал. Именно поради тази причина на 8-ми септември около 13 часа, когато деловодителките бяха готови с протокола се свързаха с г-н Цанев да дойде в кабинета в Община Сандански за да се запознае с протокола. Такава практика е установена. След като вчера, до 15.00 часа, г-н Цанев не дойде и наближаваше крайния срок за подписване на този протокол, бе уведомен чрез имейла. В 16.00 часа все още не беше дошъл,  му изпратихме официално писмо, с което го моля да дойде да се запознае, защото крайния срок изтича. През това време сме коментирали казуса с Областна управа. Както казах, ние сме прецедент и за съжаление това говори лошо за целия Общински съвет. Тук не става въпрос дали Ивелин Терзийски е избран или друг. Поради тази причина в 17.00 часа сме уведомили Областна управа със ситуацията. Това са действията, които можех да направя аз. 
Живко Кирилов Иванов – общински съветник – Без да е подписан протокола ти нищо не можеш да направиш!
Явор Иванов Аргиров - общински съветник – Точно така. 
Ивелин Терзийски- Председател на  Общински съвет- Това е ваше мнение. В крайна сметка то е съгласувано с Областна управа и юристи. Не мисля да влизам в спор. Само ще зачета решението: 
Р Е Ш Е Н И Е № 297

от 03 септември 2026г.

 ОТНОСНО: Избор на Председател на Общински съвет - Сандански.

 На основание: чл.21, ал.1, т.3 и чл. 24, ал.1 от ЗМСМА, чл.8, ал.2, чл.10 и чл.11 от Правилника за организацията и дейността на Общински съвет - Сандански, неговите комисии и взаимодействието му с общинска администрация и Протокол от 03.09.2026 г. на Временната комисия по избор на Председател на Общински съвет – Сандански, и след проведено тайно гласуване, Общинският съвет

Р Е Ш И:

 След проведено тайно гласуване за Председател на Общински съвет - Сандански е избран ИВЕЛИН ЕМИЛОВ ТЕРЗИЙСКИ.
Явор Иванов Аргиров - общински съветник – Един хвърчащ лист, без подпис, без печат, без изходящ номер ни чете нашият Председател, г-н Терзийски. Всеки един от нас може да го разпечата на компютъра, да застане от най-високата трибуна на ОбС и да го чете. 
Ивелин Емилов Терзийски- Председател на  Общински съвет- Г-н Аргиров, нека не превръщаме днешното заседание в това, в което го превръщаме. 
Явор Иванов Аргиров - общински съветник – В протокола на ОбС, който предлагате на г-н Цанев да го разпише има едно коренно противоположно решение. Там пише : Не избира Ивелин Терзийски. Кое от двете е валидно, аз не мога да отговоря. Най-вероятно за това зам. Председателя отказва да подпише целия протокол. Най-вероятно. Аз не съм в неговата глава. Аз не смятам, че е редно да четете този хвърчащ лист от трибуната на административния орган, най- високо ниво за местно самоуправление, това на ОбС. Благодаря!

Ивелин Емилов Терзийски- Председател на  Общински съвет- Благодаря! Давам думата на Кмета!

Атанас Славчев Стоянов- общински съветник – Уважаеми общински съветници, уважаеми г-н Председател! Това, което Председателя зачете преди малко не е хвърчащ лист, това е решение, неизменна част от заседанието на 03 септември 2026 година. Легитимирано   с избор на председател от по-голямата част от състава на Общински съвет- Сандански. Това какво е съдържанието на протокола е изцяло в правомощията на председателстващия заседанието- г-н Цанев! Ако е имало някакви съмнения или резерви, относно неговото съдържание, в неговите правомощия и отговорност е той да бъде променен съгласно техническите средства, които легитимират цялата сесия. Г-н Цанев, Вие сте длъжен да подпишете протокола, съобразно онова което се е случило на сесията. Нямаше нужда да се чака последния ден, час и минута. Съвместно с административните служители в ОбС това е процес, който върви в рамките на една сесия. Не в 5 без 5. Председателят или председателстващия на едно заседание има ангажимента да е двигателя на този процес за да може протоколът да е неизменна част на всичко онова, което е взело като решение ОбС. Председателят или председателстващият на едно заседание не са странични наблюдатели, а са от самия процес. Онова, което се зачете тук всъщност е   неизменна част от окончателното решение на ОбС, което дерогира предходното решение, а всъщност то беше решението на Временната комисия по избор на Председател, с оглед на това че бе нарушен тайната на вота от един от общинските съветници. Считам, че сериозна драма няма, а тя се провокира нарочно за да се спре работата на ОбС. Имаме ли нужда от това? Имаме нужда да се намали това обществено напрежение и местния ни парламент да заработи максимално бързо, да разгледа общинския бюджет и много други важни въпроси, свързани с работата на общината. Считам, че натам трябва да си насочим усилията. Иначе процедурни трикове винаги могат да се намерят.  Аз като бях избран за Председател, и други съветници са избирани не на първо заседание като Председатели са влизали веднага в длъжност. Мога да бъда категоричен, че всички Председатели, които са избирани, включително и аз са влизали в длъжност веднага. 

Ивелин Емилов Терзийски- Председател на  Общински съвет-  Само преди да дам реплика на г-н Аргиров, и аз ще направя реплика на това, което каза Кмета. Аз обикновено не обичам да влизам в цитиране на имена и да връщам лентата назад, но след като трябва ще го направя.  Г-н Батев бе избран през 2025 година след касирания вот, на първото заседание, след клетвата. Ако си спомним 2023 г., след изборите за общински съветници  и кмет на първото заседание бяха номинирани г-н Шаламандов и г-н Стоев, нямаше избран тогава. След това имаше един избор на който Батев не бе избран с 14 гласа, тъй като имаше една невалидна бюлетина и едва на третото заседание бе избран и още веднага стъпи в длъжност.  Нещо повече, г-н Шаламандов по същия начин. Това което говорим има практика назад във времето. Още повече ВАС има практики в последните години, в които отрежда, че избора на председател и неговите правомощия стартират веднага от избора му.  Това е моето мнение. Това, което исках да кажа за протокола го казах. Давам думата на г-н Аргиров! 
Явор Иванов Аргиров - общински съветник – Реплика исках да направя към изказването на г-н Кмета, но ще направя първо към Вашето изказване, да Ви обясня малко терминологиите в политиката. Първото заседание в ЗМСМА и първото заседание в държавните закони, когато се избира Председател на Народно събрание се води първо заседание. Може да са тридесет заседания, докато не бъде избран Председател се води първо заседание. Не твърдете, че Батев не е избран на първото заседание след изборите. Имаше казус в който избраха една хубавица от БСП след 30-40 -тия опит. Всичките тези заседания по Закон се водят Първото заседание на Народното събрание. Ако не вярвате на моите думи след днешното заседание седнете в кабинета на Кмета да Ви ги обясни тези неща. Все пак едно време го изпратихме да стане депутат, дано в годините, в които е бил депутат да е научил нещо.   
По отношение репликата към Кмета, тя реално пак е към Вас. Вие наистина доказвате, че не сте прочели Правилника: давате на Кмета думата  да говори над 5 минути по въпрос, по който Кмета няма право да взема отношение.  В правилника е записано следното, не цитирам, а перифразирам, че Кметът а общината, зам. кметовете, гл. архитект, секретаря и всички други общински служители имат право на съвещателен глас в ОбС по материалите внесени от Кмета на общината. Те нямат право на съвещателен глас по вътрешноорганизационни въпроси, какъвто е в момента е този.

Ивелин Емилов Терзийски-  Председател на  Общински съвет-  Времето Ви изтече, г-н Аргиров!
Г-н Иванов, заповядайте!
Живко Кирилов Иванов - общински съветник –  Уважаеми колеги, уважаеми г-н Кмете! Приемам доста от нещата които казахте, не мога да приема, че е имало много такива случаи. Аз съм години вече  общински съветник и не знам  такъв случай, да не е приключена сесия по силата на решенията, които са взимани вътре и да се дава овластяване на определено лице да не е приключена, защото тази сесия овластява председателя. Такъв случаи няма. За мен е важно от правна гледна точка, защото когато не е приключена процедурата по сесията де факто не е овластено лицето с правомощия. А по силата на това до колко днес нашето заседание е законосъобразно, не мога да кажа, но мисля, че  пак създаваме прецедент и пак ще почнем да създаваме една бъркотия за която предупредих преди 20 дни, че трябва да търсим решение, но ние не ги търсим, а по-скоро си създаваме пречки. Ако действително не е разписан протоколът за мен е проблем. Ние днес имаме казус и никой не умива как да излезем от него, ние се връщаме в някакви стари истории. Благодаря!
Ивелин Емилов  Терзийски- Председател на  Общински съвет-  Благодаря, г-н Иванов! Уважавам Вашето мнение. Това, което влиза в моите правомощия аз съм го направил. Аз няма как да отговарям за цялата ситуация. Само ще зачета друга стара практика: Георги Георгиев е избран за председател 30 ноември 2017 г.; свикани са комисии на 04.12.2017г.; протокола от сесията на30.11.20217 г е изпратен на 06.12.2017 г. т.е. има аналогичен случай.
Г-н Гогов, заповядайте!

Живко Кирилов Иванов - общински съветник – Само момент. Предупредих за антагонизма в днешно време, който ще породи обжалвания. На времето може да е имало, но никой не е обжалвал.

Асен Иванов Гогов- общински съветник -  Г-н Председател, всички знаем, че сте избран. Всички бяхме тук. Ще помоля да се спазва правилника и да се говори на всеки по колкото му се полага, защото от 1 час сме тук, а двама човека си говорите.
Живко Кирилов Иванов - общински съветник – Имам право на дуплика. Двама човека не говорят. Имам общо не повече от 4 минути. Спазвам правилника, имам право, така че не ме упреквайте.

Ивелин Емилов Терзийски- Председател на  Общински съвет- Г-н Аргиров, реплика!
Явор Иванов Аргиров - общински съветник – Аз се обръщам към моя приятел Асен Гогов. Моето изказване беше в началото, когато зададох трите въпроса. Всички останали изказвания са като реплики от 2 минути всяка. Относно Правилника, аз съм убеден, че Вие не знаете какво пише в него. Аз мисля, колкото и да Ви звучи странно, че съм общинският съветник, който най-много се придържа към него и който най-много иска правилника да бъде спазван.
Ивелин Емилов Терзийски- Председател на  Общински съвет- Благодаря, г-н Аргиров! Заповядайте, г-н Гогов!
Асен Иванов Гогов- общински съветник -  Вие не можете да казвате кой знае Правилника. Не може да определяте кой е неграмотен. Всички сме избрани тук от хора, ти не си ме назначил на работа за да ми казваш аз дали съм учил или не съм. Знам Правилника. Може малко Вие да се държите на ниво и да не обиждате колеги, защото не е приятно. Не може да обиждате цяла комисия.

Ивелин Емилов Терзийски- Председател на  Общински съвет- Благодаря, г-н Гогов! Г-н Цанев, заповядайте!
Антон Бориславов Цанев – общински съветник –  Изобщо нямам намерение да бойкотирам работата на ОбС. Въпросът е следния: кой председателстващ  ще подпише, аз за това исках да стане дебат, ако трябва да се съберем в кабинета, да се пусне аудио записа, да се види какво е записано. Има два протокола: в единия пише, че ОбС НЕ избира Ивелин Терзийски, а другия се казва, че ОбС  избира. Какво да се подпише при това положение? Ако се изслуша и се реши, че ОбС избира се подписва този протокол. При това положение никой няма да рискува да разпише. Нищо лично. Те когато ми звъннаха аз не бях тук. 
Ивелин Емилов Терзийски- Председател на  Общински съвет- Благодаря, г-н Цанев за конструктивното мнение. Съгласен съм с Вас, но в крайна сметка деловодителките Ви звъннаха във вторник, когато бяха готови. Всеки има свободата да отиде където си иска, но в крайна сметка ние трябва да се съобразим със сроковете, които ни дава законодателството и трябваше до вчера да реагираме по някакъв начин. 
Давам думата на г-н Чачев!

Тодор Кирилов Чачев- общински съветник – Благодаря, г-н Председател! Колеги, всички в тази зала бяхте част от процеса по избирането на г-н Терзийски за Председател. При гласуването на г-н Явор Аргиров, цирка който направи, има видеозаписи, комисията излезе с  решение първия избор да го обявим за нелегитимен. Вие всички в тази зала гласувахте да има избор втори път. Да има комисия, кой да председателства. Комисията се гласува! 
Явор Иванов Аргиров - общински съветник – Тошо Чачев е напълно прав и аз споделям неговото мнение, че комисията взе решение и той го обяви, че обявява избора за нелегитимен поради не тайност на  вота, сега точно не мога да цитирам, и избрахме втора комисия за да се проведе втори избор. Но Вие знаете ли какво пише в протокола, който се предлага на г-н Цанев да се разпише? Там пише, че ОбС не избира Ивелин Терзийски. Това сте взели като решение. Това е записано и за това г-н Цанев отказва да го подпише.
Тодор Кирилов Чачев- общински съветник – След като има такъв казус, не можеше ли г-н Цанев в законно установения срок да свика всичките колеги и да каже: Колеги не съм съгласен с  това, което се случва заради: това и това.
Явор Иванов Аргиров - общински съветник –Прав сте, г-н Чачев. В протокола са записани две решения: избира и не избира. А Вие излезнахте и казахте: Комисията реши да анулира избора и да се проведе  втори избор, а в протокола такова нещо няма. В протокола има решение Не избира Ивелин Терзийски. Това е разковничето и това е мотива, който двамата бивши жалят пред Областния управител. 
Аз лично искам да попитам г-н Цанев: самия протокол беше ли Ви изпратен за да го прочетете? 
Антон Бориславов Цанев – общински съветник – Не.
Явор Иванов Аргиров - общински съветник – Е как искате да го подпише той в 4 без 15? А аудио файла?
Антон Бориславов Цанев – общински съветник – Не.

Явор Иванов Аргиров - общински съветник –Ми защо упреквате г-н Цанев тогава?

Ивелин Емилов Терзийски- Председател на  Общински съвет- Никой не го упреква.

Явор Иванов Аргиров - общински съветник – Изпратете протокола, изпратете аудио файла, да се запознае, ако има забележки да се разпореди на деловодителките да го променят и да го разпише. Сега Вие пишете писмо: елате да подпишете протокол. Та това са най-малко 30-40 страници.

Ивелин Емилов Терзийски- Председател на  Общински съвет- Благодаря, г-н Аргиров! В писмото никъде не съм му казал: Елате да подпишете протокола. Просто съм го призовал за да приключим процедурата и да се изпрати към Областна управа. 

Г-н Аргиров, аз обясних цялата ситуация. 

Явор Иванов Аргиров - общински съветник –И от Областна управа Ви казах, че Вие можете да водите заседание?
Ивелин Емилов  Терзийски- Председател на  Общински съвет- Да.
Явор Иванов Аргиров - общински съветник –Кой точно Ви го каза?

Ивелин Емилов Терзийски- Председател на  Общински съвет- Няма да цитирам имена. Отговорих! Аз съм направил това, което мога да направя. Г-н Цанев конструктивно каза, но това трябваше да се случи по-рано за да влезнем в срока. 

Г-н Калин Терзийски, заповядайте!

Калин Тошков Терзийски- общински съветник – Благодаря! Аз нямах възможност да присъствам на предишната сесия и днес доста се обърках. В крайна сметка повече от час дебатираме, което не е лошо, а даже задължително.  Аз съм доволен, че се получи такъв дебат, но според мен не можем да продължаваме така. Нека излезем от това положение. Или да гласуваме точката от дневния ред, всеки да си гласува така както реши или да си ходим, защото вече ставаме за смях.  Имаме председател, нямаме председател, да вземем някакво решение и да продължим. Хубаво е да вземем някакво решение по този казус и да не продължаваме с разправиите.
Ивелин Емилов  Терзийски- Председател на  Общински съвет-  Благодаря, г-н Терзийски. Абсолютно съм съгласен с това, което казахте. И аз мен ОбС трябва да продължи своята работа: аз казах това, което имах да кажа. Волята на ОбС е била такава, каквато е била на 03.09.2026 г. Има институции, които ще решат дали избора е нелегитимен. Ако има акт, който установи това нещо ние ще се съобразим с него. Другото е да пристъпим към днешния дневен ред.
Както зачетох, във връзка с подадената оставка, избора на нов Председател, напускането на г-н Чачев, като член на комисията по Общинска собственост. Към този момент има 4-ри не попълнени комисии. По правилник комисиите трябва да бъдат от 5 или 7 члена. Има няколко човека, които участва в по-малко от три комисии. Това са: Петър Додушев, Стоян Стоев, Христо Гушков, Георги Батев и Тодор Чачев. 

Моля за предложение за член в комисията по Образование, наука, култура и вероизповедание.

Г-н Аргиров, заповядайте!

Явор Иванов Аргиров - общински съветник – Благодаря, г-н Терзийски! Аз пак ще се върна на старото ми изказване. Аз не мисля, че цитираната в момента от Вас комисия е овакантена. Тази комисия е с пет член и Вие трябва да подадете оставка от нея. Второто нещо: Вие четете 5-6 общински съветника с по две комисии. А Вие бяхте длъжен да си направите политически консултации с тези хора и да видите кой къде иска да се включи за да не стане днес пазарлък.  Влезе си в ролята. Аз съм бил Председател на ОбС и смея да твърдя, че председателският пост е повече ангажимент от колкото привилегия и Вие имате доста ангажименти, след като влезе решението в сила. Влезте си в ролята на това, което желаете да бъдете и постъпете правилно. Подайте си оставката, като член на тези три комисии и чак тогава да избираме нови членове. В член 43, ал. 1 е записано по какъв начин се напуска комисия. Това, че сте избран на Председател не Ви изтегля автоматично от състава на определена комисия. По Закон можете да бъдете и председател и член на комисия. По правилник нямате право, но закона винаги е по-висшестоящ от Правилника. В тази част е грешен.  Ако бъда част от ОбС в следващия мандат, когато ще се приеме нов Правилник ще настоявам това нещо да отпадне от него. Благодаря!

Ивелин Емилов Терзийски- Председател на  Общински съвет- Благодаря, г-н Аргиров!. Г-н Терзийски, заповядайте!

Калин Тошков Терзийски- общински съветник – Благодаря! След като прочетохте имената на колегите, които са само с две комисии, за съжаление тук  присъства само г-н Чачев. Ние не можем да изберем хора, които не присъстват. Ако иска г-н Чачев да го изберем за Председател на комисията, която няма такъв, и другите членове не можем да ги изберем, защото не са тук.  Поне да попълним председателското място.  
Явор Иванов Аргиров - общински съветник – Имам реплика към изказването на г-н Терзийски! Защото казва, че не знае дали може: не може да избираме някой, който не е в залата за член на комисия. Това е въпрос на личен акт по желание на самия човек. Не съм съгласен да вкарваме който и да е било в комисия, освен г-н Чачев. Благодаря!

Ивелин Терзийски- Председател на  Общински съвет- Г-н Иванов, заповядайте!

Живко Кирилов Иванов - общински съветник – Аз не разбрах, онзи списък, който зачетохте за участници само в две комисии- не си чух името. Аз също съм в две комисии.

Второ, има сесия, която не е приключена и е спорно до колкото към момента чисто правно Вие сте Председател. По силата на това комисиите как са свободни? Разбирате ли как влизаме в правни въртележки? Тръгнали сте да се заемате с тази работа, малко по-отговорно. Търсете решение, търсете разговори. Ако вървим така цяла година- страшно ще е. 
Ивелин Емилов Терзийски- Председател на  Общински съвет- Г-н Иванов, аз винаги съм уважавал Вашето мнение и винаги съм се допитвал до Вас. Идеята за цялата ситуация, и със свикването на днешната сесия, и със свикването на комисиите, за което съм упрекнат, че не съм спазил срока от 7 дни е с една единствена цел. Индикативният срок за приемане на бюджета, който е изпратен към нас от Министерството на финансите и Националното сдружение на общините е 21.09.2026 г.  Единственият вариант да спазим този срок е това- комисиите да бъдат в един ден. Как да функционират комисиите, когато една от комисиите няма Председател? Аз съм на мнение, че когато общински съветник е избран за Председател той не трябва да участва в комисии. Сега ще си подам оставката устно, г-н Аргиров, тя не трябва да се гласува.  Идеята на  цялото това нещо е да върви работата напред. Аз съм се обадил на всички председатели на комисиите и на зам. председателите. Моето единствено желание е работата да върви.
Първо подавам с волеизявление оставката си като член и Председател на ПК по Образование, наука, култура и вероизповедание, като член на ПК по Бюджет и финанси и като член на ПК по Децата, младежта и спорта.  Това не се гласува.

Пристъпване към попълване на състава на ПК по Образование, наука, култура и вероизповедание. Моля за номинации за член на комисията!
Илиян Панчев, заповядайте! 

Илиян Любчов Панчев- общински съветник – Предлагам Тодор Чачев за член на комисията.   

Ивелин Емилов Терзийски- Председател на  Общински съвет- Благодаря, г-н Панчев! Има ли други предложения? 
Няма. Режим на гласуване  предложението на Илиян Панчев, Тодор Чачев да бъде член на комисията по Образование, наука, култура и вероизповедание. 

С явно гласуване от 20 гласували общински съветници, 'за' – 20, 'против' - 0 и 'въздържали се' – 0, предложението СЕ ПРИЕМА. 
Ивелин  Емилов Терзийски- Председател на  Общински съвет- Комисията вече е от пет члена: Борислав Иванов, Петър Додушев, Методи Атанасов, Михаела Якимова и Тодор Чачев. Моля за предложения за Председател на ПК.

Г-н Терзийски, заповядайте!

Калин Тошков Терзийски- общински съветник – Предлагам Тодор Чачев!

Ивелин Емилов Терзийски- Председател на  Общински съвет- Благодаря, г-н Терзийски. Има ли други предложения?Няма. 
Режим на гласуване за Тодор Чачев за Председател на ПК по Образование, наука, култура и вероизповедание.
С явно гласуване от 19 гласували общински съветници, 'за' – 19, 'против' - 0 и 'въздържали се' – 0, предложението СЕ ПРИЕМА. 

Ивелин Емилов Терзийски- Председател на  Общински съвет- Преминаваме към ПК по Бюджет и финанси. От присъстващите няма никой от тези, които са с две или по-малко комисии.  Комисиите не могат да работят с 6 члена.
Г-н Иванов, заповядайте!

Живко Кирилов Иванов - общински съветник – Г-н Терзийски, комисиите могат да работят с 6 члена. Още повече лицата, които Вие казахте не присъстват и ние нямаме право да ги избираме. Още повече, че съгласно закона всеки общински съветник трябва да бъде член най-малко на една комисия, а ние в случая имаме такова лице, г-н Батев, който не е член на нито една комисия, така че ние в момента не можем да се произнесем. Аз предлагам на всяко следващо заседание да има точка за попълване на комисии и да ги попълваме, защото днес няма как това да стане.  Благодаря!
Ивелин Емилов Терзийски- Председател на  Общински съвет- Благодаря, г-н Иванов!

Г-н Аргиров, заповядайте!

Явор Иванов Аргиров - общински съветник – Аз споделям мнението на г-н Иванов, но споделям старата си теза, че трябва да се направят консултации, преди да предложите такава точка на следващи заседания. Ваше задължение е да направите тези консултации. Ако не Ви е ясно как се прави, може да се обърнете към Кмета. Той правеше страхотни консултации, когато беше Председател.  Давам Ви добронамерен съвет. Благодаря! 
Ивелин Емилов Терзийски- Председател на  Общински съвет- Уважавам мнението на г-н Аргиров. Благодаря!
Живко Кирилов Иванов - общински съветник – Имахме случай в който половин година бяхме с не попълнена комисия. 
Ивелин Емилов Терзийски- Председател на  Общински съвет- Има и друг вариант, да намалим състава на комисиите от 7 на 5 за да са в пълен състав и после пак да го увеличаваме.  Евентуално ако някой иска да напусне. 
Искам и друго да кажа и ще ви дам думата. Аз съм готов още този мандат да направим промяна на правилника, ако тона се нормализира. Има доста пропуски и затруднява работата на целия Общински съвет. 

Сега има два варианта: да оставим решението с попълнена комисия по ОНКВ, за което взехме решение вече и да оставим не попълнени 3 комисии. 

Другият вариант е, ако някой от общинските съветници иска да се оттегли от дадена комисия те да станат с 5 члена. 

Г-н Иванов, заповядайте!

Живко Кирилов Иванов - общински съветник – Само да допълня, това че броя на членовете да е четен брой не е фатално от гледна точка на сегашния Правилник и поправката, която беше направена. Решенията по допускане се взима от Председателския съвет, не от комисиите. Четния брой няма да бъде предпоставка за да отпадне даден материал или не.

Ивелин Емилов Терзийски- Председател на  Общински съвет- Благодаря, г-н Иванов. Г-н Аргиров, заповядайте!

Явор Иванов Аргиров - общински съветник – Г-н Терзийски, относно Правилника: Аз твърдя, че правилника ни е много добър. В него има неуредени въпроси, не е предвидено в правилника подаването на оставка на действащия Председател. Така е. В следващия правилник трябва това да се уреди. Но! В този правилник има един параграф, който съм уведен, че никой не е прочел. Там пише: За неуредените неща в правилника се уреждат с решение на ОбС. Така, че правилника е перфектен, да знаете. Но никой не иска да го прочете този параграф и когато нещо не е уредено в него да направи предложени е към ОбС и да се вземе някакво решение. Аз винаги съм бил член на комисиите, които са променяли правилника и на всяка следваща промяна сме допълвали нещо, което липсва. Няма такова лице, което предвиди всяка една ситуация четири години напред в един мандат.  Може да се случи всичко.
Антон Бориславов Цанев – общински съветник –  Точно така. Във всеки един правилник го има това. 

Явор Иванов Аргиров - общински съветник – А сега, относно Вашето изказване „тона се нормализира“. Вие сте прав, че тона не  е нормален и той не е нормален от около месец и половина. Но тона не е нормален, най-вероятно подари грешки от едната и другата страна. Моля Ви, след като влезе в сила решението за избор на председател, Вие като пръв сред равни да направите постъпки и действия тона да бъде нормализиран. Тонът няма да бъде нормализиран, гарантирам Ви го, докато Вие не започнете да се съобразявате с мнението на общинските съветници. А Вие, от както г-н Батев подаде оставка, не се съобразявате с мнението на голяма част от общинските съветници. Ако Вие не нормализирате появдението и действията си няма как да бъде тона нормализиран. 

Относно предложението  на Чачев и Кмета за разместване бройките на комисиите, това не ни е в дневния ред. Ние нямаме в дневния ред точка за променяна структурата на ПК. Ние имаме само състава. Ако променим бройките излизаме извън дневния ред, излизаме от презумцията, че сме извънредна сесия и се разглежда само включения материал. 

Ивелин Емилов Терзийски- Председател на  Общински съвет- В правилника няма в чл.40, ал 2 не са упоменати коя комисия колко члена да е. Това се решава с Решение на ОбС.  Така е, моето предложение е за попълване състава на ПК.  
Добре колеги, все пак трябва да имаме решение на ОбС за тази ситуация- за този състав на комисиите, докато се попълнят. 

Живко Кирилов Иванов - общински съветник – Какво решение да има? Така сме работили 6 месеца с не пълни комисии. Ако сега вземем решение, после това решение трябва да се отмени.  Трябва да има на една сесия изменение на решение и после на друга сесия попълване състава. Къде отивате?

Атанас Славчев Стоянов – Кмет на Община Сандански – Може решението да е: Първа точка отменя старото и втора точка с попълване, и решението е валидно. Няма нужда от две заседания. Колеги,  в Правилника пише, че ПК са от 5 и 7 човека. В момента има ПК с 6 човека. Решението ще легитимира това, временно да работят с непълен състав. А доводът: те и без това не идват не е релевантен, спрямо Правилника.  Прощавайте, че се намесвам в нарушение на правилника.

Ивелин Емилов Терзийски- Председател на  Общински съвет- Г-н Аргиров, заповядайте!
Явор Иванов Аргиров - общински съветник – Ако искате да се роди заченато дете, което със заповедта си за свикване на заседание заченахте, трябва днес да се вземе решение, във връзка с вашите мотиви за неотложната работа на ОбС. За мен трябва да се вземе решение и да се включи чл.  60 от АПК. Трябва да вземем това решение за да може г-н Чачев да дойде  понеделник на Председателски съвет. 
Ивелин Емилов Терзийски- Председател на  Общински съвет-  Колеги аз все пак имам предложение да имаме решение, че до попълването им ще работят с 6 члена. По правилник са 5 или 7. Как да функционират като не са в пълен състав?
Живко Кирилов Иванов - общински съветник – По същия начин, както когато не идват всички членове. 

Антон Бориславов Цанев – общински съветник –  Той се притеснява, че това нещо утре може някой да го обжалва.

Явор Иванов Аргиров - общински съветник – Нали това е вътрешноорганизационен въпрос, кой може да го обжалва това нещо? Нали тези решения за вътрешноорганизационни въпроси не подлежат на обжалване.  

Живко Кирилов Иванов - общински съветник – Едно такова решение е в противоречие с Правилника. Не може да вземем решение да бъдат 6 члена. 

Явор Иванов Аргиров - общински съветник – Ние днес няма да взимаме друго решение, освен а състава на комисията по ОНКВ.
Ивелин Емилов Терзийски- Председател на  Общински съвет- Добре колеги, пристъпваме към гласуване: На основание: чл.21, ал.2 от ЗМСМА във връзка с чл.21, ал.1, т.1 от ЗМСМА, чл.48 от ЗМСМА, чл.40, ал.4 и ал.5, чл.41, ал.1, чл.42, ал.2 и ал.3 от Правилника за организацията и дейността на Общински съвет – Сандански, неговите комисии и взаимодействието му с общинска администрация, чл. 60, ал. 1 от АПК, и след проведено гласуване, Общинският съвет
I. Попълва състава на Постоянните комисии, както следва:

1. ПК по Образование, наука, култура и вероизповедание;

1.1. Председател – Тодор Кирилов Чачев.;

1.2. Член - Борислав Георгиев Иванов;

1.3. Член - Петър Василев Додушев;

1.4. Член - Методи Менчев Атанасов;

1.5. Член - Михаела Валериева Якимова;
II. Разпорежда предварително изпълнение на настоящето решение по реда на чл. 60, ал. 1 от АПК.

Режим на гласуване!
С явно гласуване от 17 гласували общински съветници, 'за' – 17 , 'против' - 0 и 'въздържали се' – 0, предложението СЕ ПРИЕМА. 
На основание: чл.21, ал.2 от ЗМСМА във връзка с чл.21, ал.1, т.1 от ЗМСМА, чл.48 от ЗМСМА, чл.40, ал.4 и ал.5, чл.41, ал.1, чл.42, ал.2 и ал.3 от Правилника за организацията и дейността на Общински съвет – Сандански, неговите комисии и взаимодействието му с общинска администрация, чл. 60, ал. 1 от АПК, и след проведено гласуване, Общинският съвет прие

Р Е Ш Е Н И Е № 298

от 11 септември 2026 г.

Попълва състава на Постоянната комисия към Общински съвет - Сандански, създадена с Решение № 19 от 12.03.2025 г., както следва: 
I. Попълва състава на Постоянната комисия, както следва:
1. ПК по Образование, наука, култура и вероизповедание;

1.1. Председател – Тодор Кирилов Чачев;

1.2. Член - Борислав Георгиев Иванов;
1.3. Член - Петър Василев Додушев;
1.4. Член - Методи Менчев Атанасов;
1.5. Член - Михаела Валериева Якимова;

II. Разпорежда предварително изпълнение на настоящето решение по реда на чл. 60, ал. 1 от АПК.

Поради изчерпване на дневния ред, заседанието беше закрито в 10.45 часа.  

Протоколист:                                                Председател на Общински съвет:

                /Недка Борилова/                                                                       /ИВЕЛИН ТЕРЗИЙСКИ/                      

